Diari Oficial de la Generalitat Valenciana


Sumari del DOGV 2597, del 02-10-1995 (1995/836312)

ACORD de 25 de setembre de 1995, del Govern Valencià, pel qual declara la urgent ocupació dels béns i els drets afectats per la servitud de pas d'una línia aèria de transport d'energia elèctrica a 132 kV amb origen a la ST Vinalesa i final a la ST Torrefiel.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2597

Data del DOGV
:   02-10-1995

Secció del DOGV
:   ALTRES DISPOSICIONS

Número del document
:   1995/836312


Data del document
:   25-09-1995

Organisme emissor
:   Conselleria d'Indústria i Comerç

Tipus de document
:   Acord

ACORD de 25 de setembre de 1995, del Govern Valencià, pel qual declara la urgent ocupació dels béns i els drets afectats per la servitud de pas d'una línia aèria de transport d'energia elèctrica a 132 kV amb origen a la ST Vinalesa i final a la ST Torrefiel.   
El Govern Valencià, en la reunió del dia 25 de setembre de 1995, adoptà l'acord següent:  
Iberdrola, SA, ha sol·licitat de la Conselleria d'Indústria, Comerç i Turisme, amb data 27 d'abril de 1995, la declaració d'urgent ocupació dels béns i drets afectats per l'establiment d'una línia aèria de transport d'energia elèctrica a 132 kV amb origen a la ST Vinalesa i final a la ST Torrefiel, situada a la província de Valencia.  
La sol·licitud es formula a l'empara del que es disposa en l'article 31 del Decret 2619/1966, de 20 d'octubre, pel qual es desenvolupa la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per resolució de la Direcció General d'Indústria i Energia de 7 d'abril de 1995 (Butlletí Oficial de l'Estat de 13 de maig).  
Tramitat l'expedient pel Servei Territorial d'Indústria i Energia de València, d'acord amb el que disposa la Llei 10/1966, de 18 de març, i el reglament per a la seua aplicació, aprovat pel Decret 2.619/1966, de 20 d'octubre, es va sotmetre a informació pública la relació d'interessats, béns i drets afectats, i es publicà l'anunci corresponent en el Butlletí Oficial de la Província amb data 16 i 24 de juny de 1995, en el diari Levante de 9 i 16 de juny de 1995 i una ressenya en el Butlletí Oficial de l'Estat d'11 de juliol de 1995.  
Transcorregut el període d'informació pública, no s'hi presentaren al·legacions.  
Justificada la urgent ocupació ja que aquesta línia té per objecte alimentar la nova estació transformadora que s'està construint a la zona de Torrefiel i aquesta estació és de la màxima importància per a atendre i millorar el servei a tota la zona de Torrefiel, i donat que estan entre les noves alimentacions el nou metro de Valencia, a proposta del conseller d'Indústria i Comerç, el Govern Valencià  
ACORDA  
Declarar la urgent ocupació dels béns i els drets afectats per la servitud de pas d'una línia aèria de transport d'energia elèctrica a 132 kV amb origen a la ST Vinalesa i final a la ST Torrefiel, situada a la província de Valencia, als efectes previstos en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu reglament aprovat pel Decret 2.619/1966, de 20 d'octubre.  
Els béns i els drets afectats per aquest acord, situats a la província de Valencia, són els que figuren en la relació de propietaris que es publicà per a informació pública en el Butlletí Oficial de la Província de 16 i 24 de juny de 1995, en el diari Levante de 9 i 16 de juny de 1995 i ressenya en el Butlletí Oficial de l'Estat d'11 de juliol de 1995.  
Contra aquest acord, que posa fi a la via administrativa, podrà interposar-s'hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que s'estableix en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 25 de setembre de 1995  
El conseller secretari del Govern Valencià,  
JOSÉ JOAQUíN RIPOLL SERRANO